CELEX: 42008X0222(02)
Language: et
Date: 2008-02-22 00:00:00
Title: ÜRO Euroopa Majanduskomisjoni (UN/ECE) eeskiri nr 101 – Ühtsed sätted ainult sisepõlemismootoriga või hübriidelektrijõuallikaga käitatavate sõiduautode tüübikinnituse kohta seoses süsinikdioksiidi heitmete ning kütusekulu ja/või elektrienergia kulu ning ühe laadimisega läbitava vahemaa mõõtmisega, ja ainult elektrijõuallikaga käitatavate M 1 - ja N 1 -kategooria sõidukite tüübikinnituse kohta seoses elektrienergia kulu ning ühe laadimisega läbitava vahemaa mõõtmisega

22.2.2008   
            
            
               ET
            
            
               Euroopa Liidu Teataja
            
            
               L 48/78
            
          
   Rahvusvahelise avaliku õiguse alusel omavad õiguslikku toimet ainult ÜRO Euroopa Majanduskomisjoni originaaltekstid. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 viimasest versioonist, mis on kättesaadav Internetis: http://www.unece.org/trans/main/wp29/wp29wgs/wp29gen/wp29fdocstts.html
   ÜRO Euroopa Majanduskomisjoni (UN/ECE) eeskiri nr 101 – Ühtsed sätted ainult sisepõlemismootoriga või hübriidelektrijõuallikaga käitatavate sõiduautode tüübikinnituse kohta seoses süsinikdioksiidi heitmete ning kütusekulu ja/või elektrienergia kulu ning ühe laadimisega läbitava vahemaa mõõtmisega, ja ainult elektrijõuallikaga käitatavate M1- ja N1-kategooria sõidukite tüübikinnituse kohta seoses elektrienergia kulu ning ühe laadimisega läbitava vahemaa mõõtmisega
   Eeskirja esialgse versiooni 7. täiendus – jõustumiskuupäev: 18. juuni 2007
   
      19.6.2007 ELTs L 158 avaldatud eeskirja nr 101 muudatus
   
      Punkti 1 muudetakse järgmiselt (joonealust märkust (1) ei muudeta):
   
      „1.   KOHALDAMISALA
      Käesolevat eeskirja kohaldatakse M1- ja N1-kategooria sõidukite (1) suhtes seoses:
      
                  a)
               
               
                  süsinikdioksiidi (CO2) heitme mõõtmise ja kütusekulu mõõtmise ja/või elektrienergia kulu ning ühe laadimisega läbitava vahemaa mõõtmisega ainult sisepõlemismootoriga või hübriidelektrijõuallikaga käitatavate sõidukite puhul
               
            
                  b)
               
               
                  ning ainult elektrijõuallikaga käitatavate sõidukite elektrienergia kulu ja ühe laadimisega läbitava vahemaa mõõtmisega.
               
            Seda ei kohaldata N1-kategooria sõidukite suhtes, kui koos esinevad järgmised tegurid:
      
                  a)
               
               
                  kõnealust tüüpi sõidukile paigaldatud mootori tüübile on antud tüübikinnitus vastavalt eeskirjale nr 49 ja
               
            
                  b)
               
               
                  N1-kategooria sõidukite tootja aastane ülemaailmne kogutoodang jääb alla 2 000.”
               
            
   
      Lisatakse punktid 2.7 ja 2.8 järgmises sõnastuses:
   
               „2.7.
            
            
               „veok” – N1-kategooria mootorsõiduk, mis on konstrueeritud ja valmistatud ainult või põhiliselt kaupade veoks.
            
         
               2.8.
            
            
               „kaubik” – veok, mille kabiin on kerega kokku ehitatud.”
            
         
      Punktid 2.7.–2.16. (endised) nummerdatakse ümber punktideks 2.9.–2.18.
   
      Punkt 3.3 sõnastatakse järgmiselt:
   
      
                  „3.3.
               
               
                  Kinnitatavat sõidukitüüpi esindav sõiduk esitatakse kinnituskatsete tegemise eest vastutavale tehnilisele teenistusele. M1- ja N1-kategooria sõidukeid, millele on antud tüübikinnitus heitmete suhtes vastavalt eeskirjale nr 83, kontrollib tehniline teenistus, et teha kindlaks, kas ainult sisepõlemismootori või hübriidelektrijõuallikaga käitatav sõiduk vastab selle tüübi suhtes kohaldatavatele piirnormidele, mis on esitatud eeskirjas nr 83.”
               
            
   
      Punkt 5.2.1 sõnastatakse järgmiselt:
   
      
                  „5.2.1.
               
               
                  CO2 heitmeid ja kütusekulu mõõdetakse vastavalt 6. lisas kirjeldatud katsemenetlusele. Sõidukeid, mis ei saavuta töötsüklis nõutavaid kiirenduse ja suurima kiiruse väärtusi, kasutada nii, et gaasipedaal oleks vajutatud täielikult põhja, kuni saavutatakse uuesti nõutav töökõver. Kõrvalekalded katsetsüklist tuleb registreerida katseprotokollis.”
               
            
   
      Punkte 7.1. – 7.1.3. muudetakse järgmiselt (lisatakse viide uuele joonealusele märkusele): (4)
   
      „7.1.   Ainult sisepõlemismootoriga käitatavad sõidukid, välja arvatud sõidukid, mis on varustatud perioodiliselt regenereeriva saasteainete kontrollisüsteemiga
      Tüübikinnitust võib laiendada sama tüüpi sõidukitele või ka eri tüüpi sõidukitele, mis erinevad üksteisest 4. lisas kirjeldatud karakteristikute poolest, kui tehnilise teenistuse mõõdetud süsinikdioksiidi heitmed ei ületa tüübikinnitusväärtust enam kui 4 protsenti M1-kategooria sõidukite ja 6 protsenti N1-kategooria sõidukite puhul:
      
                  7.1.1.
               
               
                  tuletatud mass;
               
            
                  7.1.2.
               
               
                  lubatud täismass;
               
            
                  7.1.3.
               
               
                  keretüüp:
                  
                              a)
                           
                           
                              M1-kategooria puhul: sedaan, luukpära, universaal, kupee, kabriolett, mitmeotstarbeline sõiduk; (4)
                           
                        
                              b)
                           
                           
                              N1-kategooria puhul: veoauto, kaubik.”
                           
                        
            
   
      Lisatakse joonealune märkus (4) järgmises sõnastuses:
   
      
                  „(4)
               
               
                  Nagu määratletud sõidukite ehitust käsitleva konsolideeritud resolutsiooni (R.E.3) 7. lisas (TRANS/WP.29/78/Rev.1/Amend.2).”
               
            
   
      Punkt 7.2 sõnastatakse järgmiselt:
   
      „7.2.   Ainult sisepõlemismootoriga käitatavad sõidukid, mis on varustatud perioodiliselt regenereeriva saasteainete kontrollisüsteemiga
      Tüübikinnitust võib laiendada sama tüüpi sõidukitele või ka eri tüüpi sõidukitele, mis erinevad punktides 7.1.1–7.1.5 esitatud ja 4. lisas kirjeldatud karakteristikute poolest, ei ületa aga 10. lisas esitatud sõidukitüüpkonna tüübikarakteristikuid, kui tehnilise teenistuse mõõdetud CO2 heitmed ei ületa tüübikinnituse väärtust rohkem kui 4 protsenti M1-kategooria sõidukite puhul ja 6 protsenti N1-kategooria sõidukite puhul ja kui kohaldatakse sama tegurit Ki.
      Tüübikinnitust võib laiendada sama tüüpi sõidukitele, millel on erinev tegur Ki, kui tehnilise teenistuse mõõdetud CO2 korrigeeritud väärtus ei ületa tüübikinnituse väärtust rohkem kui 4 protsenti M1-kategooria sõidukite puhul ja 6 protsenti N1-kategooria sõidukite puhul.”
   
   
      Punkte 7.4–7.4.3 muudetakse järgmiselt:
   
      „7.4.   Hübriidelektrijõuallikaga käitatavad sõidukid
      Tüübikinnitust võib laiendada sama tüüpi sõidukitele või ka eri tüüpi sõidukitele, mis erinevad üksteisest järgmiste 4. lisas kirjeldatud karakteristikute poolest, kui tehnilise teenistuse mõõdetud süsinikdioksiidi heitmed ja elektrienergia kulu ei ületa tüübikinnitusväärtust enam kui 4 protsenti M1-kategooria sõidukite puhul ja 6 protsenti N1-kategooria sõidukite puhul:
      
                  7.4.1.
               
               
                  tuletatud mass;
               
            
                  7.4.2.
               
               
                  lubatud täismass;
               
            
                  7.4.3.
               
               
                  keretüüp:
                  
                              a)
                           
                           
                              M1-kategooria puhul: sedaan, luukpära, universaal, kupee, kabriolett, mitmeotstarbeline sõiduk; (4)
                           
                        
                              b)
                           
                           
                              N1-kategooria puhul: veoauto, kaubik.”
                           
                        
            
   
      Lisatakse punktid 7.5–7.6.3 järgmises sõnastuses:
   
      „7.5.   Tüübikinnituse laiendamine samasse sõidukitüüpkonda kuuluvatele N1-kategooria sõidukitele, mida käitatakse kas ainult sisepõlemismootoriga või hübriidelektrijõuajamiga
      
                  7.5.1.
               
               
                  N1-kategooria sõidukite puhul, millele on antud tüübikinnitus sõidukitüüpkonda kuulumise alusel punktis 7.6.2 kirjeldatud menetluse teel, võib tüübikinnitust samasse sõidukitüüpkonda kuuluvatele sõidukitele laiendada ainult juhul, kui tehniline teenistus leiab, et uue sõiduki kütusekulu ei ületa selle sõiduki kütusekulu, millel sõidukitüüpkonna kütusekulu põhineb.
                  Tüübikinnitust võib laiendada ka sõidukile, mis:
                  
                              a)
                           
                           
                              on üle 110 kg raskem kui sõidukitüüpkonna liige, mille suhtes katsed läbi viidi, tingimusel, et sõiduk ei ole sõidukitüüpkonna kergeimast liikmest üle 220 kg raskem,
                           
                        
                              b)
                           
                           
                              on ainult rehvide suuruse erinevuse tõttu madalama jõuülekandearvuga kui sõidukitüüpkonda kuuluv sõiduk, mille suhtes katsed läbi viidi ja
                           
                        
                              c)
                           
                           
                              vastab sõidukitüüpkonnale igas muus mõttes.
                           
                        
            
                  7.5.2.
               
               
                  N1-kategooria sõidukite puhul, millele on antud tüübikinnitus sõidukitüüpkonda kuulumise alusel punktis 7.6.3 kirjeldatud menetluse teel, võib tüübikinnitust samasse sõidukitüüpkonda kuuluvatele sõidukitele laiendada ainult juhul, kui tehniline teenistus leiab, et uue sõiduki kütusekulu ei ole väiksem sõidukitüüpkonna vähima kütusetarbimisega sõiduki omast ega suurem sõidukitüüpkonna suurima kütusetarbimisega sõiduki omast.
               
            7.6.   Tüübikinnituse andmine samasse sõidukitüüpkonda kuuluvatele sellistele N1-kategooria sõidukitele, mida käitatakse kas ainult sisepõlemismootoriga või hübriidelektrijõuajamiga,
      N1-kategooria sõidukitele võib tüübikinnituse anda punktis 7.6.1 määratletud sõidukitüüpkonda kuulumise alusel, kasutades ühte punktides 7.6.2 ja 7.6.3 kirjeldatud meetodit.
      7.6.1.   N1-kategooria sõidukeid võib rühmitada sõidukitüüpkondadesse käesoleva eeskirja mõistes juhul, kui järgmised parameetrid on samased või määratud piirides:
      
                  7.6.1.1.
               
               
                  Samased parameetrid on järgmised:
                  
                              a)
                           
                           
                              tootja ja tüüp vastavalt 4. lisa punkti 2 määratlusele,
                           
                        
                              b)
                           
                           
                              mootori töömaht,
                           
                        
                              c)
                           
                           
                              heitgaaside kontrollimissüsteemi tüüp,
                           
                        
                              d)
                           
                           
                              toitesüsteemi tüüp, nagu on määratletud 4. lisa punktis 6.7.2.
                           
                        
            
                  7.6.1.2.
               
               
                  Järgmised parameetrid peavad jääma nimetatud piiridesse:
                  
                              a)
                           
                           
                              jõuülekandearvud (mitte üle 8 protsendi madalaimast kõrgem), nagu on määratletud 4. lisa punktis 6.10.3,
                           
                        
                              b)
                           
                           
                              tuletatud mass (mitte üle 220 kg kõige raskemast kergem),
                           
                        
                              c)
                           
                           
                              esipind (mitte üle 15 protsendi kõige suuremast väiksem),
                           
                        
                              d)
                           
                           
                              mootori võimsus (mitte üle 10 protsendi kõige suuremast väärtusest väiksem).
                           
                        
            7.6.2.   Punkti 7.6.1 määratluse kohasele sõidukitüüpkonnale võib anda tüübikinnituse süsinikdioksiidi heitmete ja kütusekulu andmete alusel, mis on ühised kõigile sõidukitüüpkonna liikmetele. Tehniline teenistus peab valima katsete läbiviimiseks sellise sõidukitüüpkonna liikme, mille süsinikdioksiidi heitmete tase on arvatavalt kõrgeim. Mõõtmised viiakse läbi punktis 5 ja 6. lisas kirjeldatud viisil ja punktis 5.5 kirjeldatud meetodil tõlgendatud tulemusi kasutatakse kõigi sõidukitüüpkonna liikmete ühiste tüübikinnituse väärtustena.
      7.6.3.   Punkti 7.6.1 määratluse kohasesse sõidukitüüpkonda rühmitatud sõidukitele võib anda tüübikinnituse iga sõidukitüüpkonna liikme kohta esitatavate süsinikdioksiidi heitmete ja kütusekulu andmete alusel. Tehniline teenistus valib katsete läbiviimiseks sellised kaks sõidukitüüpkonna liiget, mille süsinikdioksiidi heitmete tase on arvatavalt kõrgeim ja madalaim. Mõõtmised viiakse läbi punktis 5 ja 6. lisas kirjeldatud viisil. Kui tootja esitatud andmed nimetatud kahe sõiduki kohta jäävad punktis 5.5 kirjeldatud lubatud hälbe piiridesse, võib tüübikinnituse väärtustena kasutada tootja poolt kõigi sõidukitüüpkonna liikmete kohta antud süsinikdioksiidi heitmete andmeid. Kui tootja esitatud andmed ei jää lubatud hälbe piiridesse, kasutatakse tüübikinnituse väärtustena punktis 5.5 kirjeldatud meetodil saadud andmeid ning tehniline teenistus valib sobiva arvu sõidukitüüpkonna teisi liikmeid lisakatseteks.”
   
   
      4. lisa
   
   PEALKIRJA muudetakse järgmiselt (lisatakse viide uuele joonealusele märkusele): (6)
   
      „TEATIS (6)”
   
   
      Lisatakse joonealune märkus (6) järgmises sõnastuses:
   
      
                  „(6)
               
               
                  Sõidukite puhul, millele antakse tüübikinnitus sõidukitüüpkonda kuulumise alusel vastavalt punktile 7.6, peab iga sõidukitüüpkonda kuuluv sõiduk olema varustatud käeoleva teatisega.”
               
            
   
      Punkti 6.3 muudetakse järgmiselt (lisatakse viide uuele joonealusele märkusele): (7)
   
      6.3.   Keretüüp:
      
                  6.3.1.
               
               
                  M1-kategooria puhul: sedaan, luukpära, universaal, kupee, kabriolett, mitmeotstarbeline sõiduk (2) (7)
               
            
                  6.3.2.
               
               
                  N1-kategooria puhul: veoauto, kaubik. (2)”
               
            
   
      Lisatakse joonealune märkus (7) järgmises sõnastuses:
   
      
                  „(7)
               
               
                  Nagu määratletud sõidukite ehitust käsitleva konsolideeritud resolutsiooni (R.E.3) 7. lisas (TRANS/WP.29/78/Rev.1/Amend.2).”
               
            
   
      Punkti 7 muudetakse järgmiselt:
   
      7.   Tüübikinnituse väärtused.”